Document ID: 32006R0927

KOMISJONI MÄÄRUS (EÜ) nr 927/2006,
22. juuni 2006,
nõukogu määruse (EÜ) nr 1788/2003 artikli 1 lõikes 4 sätestatud restruktureerimise erireservi vabastamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1788/2003, millega kehtestatakse tasu piima- ja piimatootesektoris, (1) eriti selle artikli 1 lõiget 4,
ning arvestades järgmist:
(1)
Määruse (EÜ) nr 1788/2003 artikli 1 lõikega 4 on Tšehhi Vabariigi, Eesti, Läti, Leedu, Ungari, Poola, Sloveenia ja Slovakkia jaoks ette nähtud restruktureerimise erireserv, mis vabastatakse alates 1. aprillist 2006 ulatuses, mil igas nimetatud riigis on piima ja piimatoodete tarbimine talukohas vähenenud olenevalt riigist alates 1998. või 2000. aastast.
(2)
Kooskõlas määruse (EÜ) nr 1788/2003 artikli 1 lõikega 4 on Tšehhi Vabariik, Eesti, Läti, Leedu, Ungari, Poola, Sloveenia ja Slovakkia esitanud komisjonile aruande, milles kirjeldatakse üksikasjalikult riigi piimasektori tegeliku restruktureerimisprotsessi tulemusi ja suundumusi ning eelkõige talukohas tarbimiseks tootmise asendumist turule tootmisega.
(3)
Nende aruannete kohaselt on kõikides nimetatud liikmesriikides piima ja piimatoodete tarbimine talukohas vähenenud.
(4)
Olemasolev toodangustatistika näitab, et üha suurem osa piimatoodangust turustatakse tarnimise teel ja väiksem osa otsemüügi teel.
(5)
Seetõttu on asjakohane vabastada Tšehhi Vabariigi, Eesti, Läti, Leedu, Ungari, Poola, Sloveenia ja Slovakkia jaoks kehtestatud restruktureerimise erireserv ning näha ette sellest tulenevate koguste eraldamine tarneteks, mis on osa nende riikide võrdluskogusest.
(6)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1788/2003 artikli 1 lõikega 4 ettenähtud restruktureerimise erireserv vabastatakse Tšehhi Vabariigi, Eesti, Läti, Leedu, Ungari, Poola, Sloveenia ja Slovakkia jaoks. Vabastatud kogused esitatakse käesoleva määruse lisas.
Artikkel 2
Lisas esitatud kogused paigutatakse määruse (EÜ) nr 1788/2003 artikli 14 kohasesse riigi reservi ja neid kasutatakse tarneteks.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. aprillist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuni 2006

Labels: 7
15
17
6